《娄氏萝石轩》
明代·刘璟

搆得轩居一径幽，青萝白石倚高秋。松床月转琴声远，丝蔓风回树影稠。

屈子有时纫佩带，孙郎曾此漱琳球。时清不献和亲计，诗酒从容兴最优。

作者简介：（?—1402）明浙江青田人，字仲璟。刘基子。洪武二十三年拜閤门使，奏事有阙遗者，多所纠正。谷王就封，擢左长史。靖难兵起，随谷王归京师，受命参李景隆军事，兵败，归里。成祖即位，召之，托病不赴，遂被逮至京，下狱自经死。福王时谥刚节。博学知兵，尤深禅学。有《易斋集》、《无隐集》。